《望小孤山》
清代·金德嘉

沧江涌拳石，何山作鼻祖。长风万里浪，漰湃自今古。

飞鸟动云根，悬崖垂线缕。其阴凝积雪，其阳溜花雨。

帆景入嵌空，烝岚相吞吐。三面阻跻攀，嶙峋无寸土。

独立天使然，岌岌绝俦伍。

作者简介：（1630—1707）清湖北广济人，字会公，号豫斋。康熙二十一年进士，官翰林院检讨，与修《明史》、《一统志》。曾主贵州乡试。以与徐乾学善，被掌院李光地劾罢。归后闭门著书。门人私谥贞孝先生。有《居业斋文集》、《居业斋诗钞》、《续纂元明名臣言行录》。